O mașină a fost vandalizată noaptea trecută pe aleea Streiu din Sibiu după ce șoferul a parcat greșit, blocând accesul mai multor locatari din zonă.

Pentru a se răzbuna, unul dintre locatarii nervoși a luat un spray de culoare neagră și a ”vopsit” mașina de jur împrejur. Gestul a fost lăudat și apreciat de mulți alți sibieni, în vreme ce alții au condamnat decizia de a distruge un bun personal.

”Bravooo,trb lasat sa se vada nr.a doua oara sigur e mai atent!”.

”Își revenea și dacă ii ridica mașina... Sunt acțiunii mult prea extreme... Și distrugerea se lasă cu niște consecințe nasoale... Încet încet se umple orașul de justițiari”

”Infracțiune. Fapta se încadrează la distrugere de proprietate conform codului penal. Sper ca proprietarul (e drept că a parcat ca un BOU) să depună plângere. Bravo celor care aplaudați astfel de fapte! Ce sa zic.. poate îi dați o medalie vandalului”.

”Azi dimineață la ora 04:00 era acolo ,nu am putut ieși cu mașina de el ,e cale de acces , noi plătim locurile de parcare ,x și y parchează unde au chef ,se gândesc doar la ei !!!!”

”Respect vandalului. huo comunistilor care il condamna. asa se face ai in vest numa ca acolo lumea e civilizata nu ca in babuinia”.

Contactați de reporterul Turnul Sfatului, reprezentanții Inspectoratului de Poliție al Județului Sibiu spun că dacă proprietarul mașinii depune plângere, polițiștii vor deschide un dosar penal pentru distrugere. Conform Codului Penal, ”Distrugerea, degradarea ori aducerea în stare de neîntrebuinţare a unui bun aparţinând altuia ... se pedepsesc cu închisoare de la o lună la 3 ani sau cu amendă”.

Sursa foto: Facebook Tamponari si avarii in parcare SIBIU